ফেলিক্স চিসেকেদি

ফেলিক্স অঁতোয়ান চিসেকেদি চিলোম্বো (, ; জন্ম: ১৩ই জুন ১৯৬৩) একজন কঙ্গোলীয় রাজনীতিবিদ, যিনি ২০১৯ সাল থেকে গণতান্ত্রিক গণরাষ্ট্র কঙ্গোর (ডিআরসি) পঞ্চম রাষ্ট্রপতি হিসেবে দায়িত্ব পালন করছেন।

তিনি উ্যনিওঁ পুর লা দেমোক্রাসি এ ল্য প্রগ্রে সোসিয়াল (উ্যদেপেএস) অর্থাৎ গণতন্ত্র ও সামাজিক প্রগতি সংঘ নামক ডিআরসির প্রাচীনতম ও বৃহত্তম রাজনৈতিক দলের নেতা ছিলেন, যেখানে তিনি তাঁর প্রয়াত পিতা এতিয়েন চিসেকেদির উত্তরসূরি হন। এতিয়েন চিসেকেদি ছিলেন জাইরের তিনবারের প্রধানমন্ত্রী এবং মোবুতু সেসে সেকোর শাসনামলে একজন প্রধান বিরোধী নেতা। চিসেকেদি ২০১৮ সালের ডিসেম্বরের সাধারণ নির্বাচনে উ্যদেপেএস দলের সভাপতি পদপ্রার্থী ছিলেন এবং বিতর্কিত পরিস্থিতিতে নির্বাচিত হন। একাধিক নির্বাচন পর্যবেক্ষণ সংস্থা ও বিরোধী দলগুলো অনিয়মের অভিযোগ তুললেও কঙ্গোর সাংবিধানিক আদালত তাঁর বিজয় বহাল রাখে, যদিও প্রতিদ্বন্দ্বী মার্ত্যাঁ ফাইয়ুলু ফলাফল চ্যালেঞ্জ করেছিলেন। তবে অনেকের মতে, চিসেকেদি পূর্ববর্তী রাষ্ট্রপতি যোসেফ কাবিলার সঙ্গে গোপন চুক্তি করেছিলেন। এই নির্বাচনটি ১৯৬০ সালে বেলজিয়াম থেকে স্বাধীনতা লাভের পর কঙ্গোর প্রথম শান্তিপূর্ণ ক্ষমতা হস্তান্তর হিসেবে বিবেচিত হয়।

তবে কাবিলা-ঘনিষ্ঠ “ফ্রঁ কমাঁ পুর ল্য কঁগো” (এফসেসে) জোট সংসদ ও প্রাদেশিক গভর্নর পদের নিয়ন্ত্রণ ধরে রাখায়, চিসেকেদির শাসনক্ষমতা ও নতুন প্রধানমন্ত্রী নিয়োগের ক্ষমতা তাঁর প্রথম ছয় মাসে সীমিত ছিল। তিনি রাজনৈতিক সহযোগী ও অভিজ্ঞ নেতা ভিতাল কামেরহেকে তাঁর দফতরপ্রধান হিসেবে নিয়োগ দেন, যদিও শুরুতে তাঁকে প্রধানমন্ত্রী হিসেবে মনোনীত করতে চেয়েছিলেন, কিন্তু সংসদীয় সমর্থন না থাকায় তা সম্ভব হয়নি। ২০১৯ সালের মে মাসে তিনি সংসদের কাবিলা-ঘনিষ্ঠ সংখ্যাগরিষ্ঠের সঙ্গে একটি সমঝোতায় পৌঁছোন, যার ফলে সিলভেস্ত্র ইলুঙ্গাকে প্রধানমন্ত্রী হিসেবে নিয়োগ দেওয়া হয়।Experienced technocrat to head government of the Democratic Republic of Congo . Deutsche Welle, 21 May 2019 ২০১৯ সালের ২৭ জুলাই চিসেকেদি ও সংসদের মধ্যে দীর্ঘ আলোচনার পর নতুন মন্ত্রিসভা গঠনে চূড়ান্ত সমঝোতা হয়।DR Congo rivals forge government pact 7 months after polls . News24, 27 July 2019

২০২৪ সালের ১৯ মে, রাষ্ট্রপতি চিসেকেদির বিরুদ্ধে একটি ব্যর্থ অভ্যুত্থানের চেষ্টা হয়, যার নেতৃত্বে ছিলেন বিরোধীদলীয় রাজনীতিবিদ ক্রিশ্চিয়ান মালাঙ্গাসহ কয়েকজন। এই অভ্যুত্থানচেষ্টায় ছ’জন নিহত হয়, যাদের মধ্যে মালাঙ্গাও ছিলেন।

 পাদটীকা 

 তথ্যসূত্র 

বিষয়শ্রেণী:২১শ শতাব্দীর কঙ্গোলীয় রাজনীতিবিদ